Selfdegeslagverhoudings – Hoop in 'n doodloopstraat deur Tinus van Zyl – NG Wes-Kaapland Sinode
Selfdegeslagverhoudings – Hoop in 'n doodloopstraat deur Tinus van Zyl
Hierdie probleem is so oud soos die Bybel. Amper elke blaai van Paulus se briewe beskryf 'n saak waarin die gelowiges radikaal van mekaar verskil het oor wat die heilige Skrifte sê en hoe die Gees hulle lei. En dit het nie oor onbelangrike sake gegaan nie, maar oor sake wat gelowiges diep geraak het.
Telkens herinner Paulus die gelowiges: Julle eenheid in Christus is groter en sterker as hierdie verskille, want julle dien nie 'n dooie god nie, maar julle lewe saam met die opgestane, lewende Here Jesus Christus, wat julle sal lei deur sy Gees in die volle waarheid. Julle volg nie 'n dooie boek wat verdeel, afbreek en doodmaak nie, maar die lewende Woord van God, wat saambind, hoop gee en lewend maak.